Беларускі фонд міру

**Белару́скі фонд мі́ру,** да 1991 года — **Белару́скае аддзяле́нне Саве́цкага фо́нду мі́ру** — беларуская міратворчая, дабрачынная і гуманітарная грамадская арганізацыя. З’яўляецца правапераемнікам Савецкага фонду міру на тэрыторыі Беларусі. Асноўнымі мэтамі дзейнасці з’яўляюцца ўмацаванне міру, дружбы, узаемаразумення і згоды паміж людзьмі і народамі, прапаганда і ўвасабленне ў жыццё ідэй міласэрнасці і гуманізму. Цэнтральны офіс размяшчаецца ў Мінску па адрасе вул. Старажоўская, 5.

## Гісторыя 
27 красавіка 1961 года ў СССР быў заснаваны Савецкі фонд міру. 3 сакавіка 1972 года на Другой Беларускай канферэнцыі прыхільнікаў міру была створана *Беларуская рэспубліканская камісія садзейнічання Савецкаму фонду міру*, якую ўзначаліў скульптар Заір Азгур. Неўзабаве камісія была ператворана ў *Беларускае аддзяленне Савецкага фонду міру*.

## Структура і кіраванне 
Вышэйшым кіруючым органам грамадскага аб’яднання з’яўляецца Канферэнцыя, якая склікаецца рашэннем Праўлення адзін раз у пяць гадоў. У перыяд паміж канферэнцыямі дзейнасцю арганізацыі кіруе Праўленне. Арганізацыйная структура фонду будуецца па тэрытарыяльным прынцыпе і ўключае абласныя, раённыя і гарадскія аддзяленні. Станам на 2026 год фонд налічваў 146 арганізацыйных структур па ўсёй краіне.

### Склад праўлення (станам на 2026) 
Кіраўніцтва фондам ажыццяўляе старшыня праўлення, кандыдат юрыдычных навук Максім Місько. Першым намеснікам старшыні з’яўляецца Аляксандр Чырко.

У склад Бюро праўлення і Праўлення ўваходзяць вядомыя грамадскія дзеячы, прадстаўнікі рэлігійных канфесій і кіраўнікі рэгіянальных структур:

; Намеснікі старшыні:
* Марына Васілеўская (Герой Беларусі, касманаўт) — па гуманітарным супрацоўніцтве і грамадскай дзейнасці;
* Вячаслаў Навіцкі — па юрыдычных пытаннях;
* Андрэй Балабін — па міжнароднай дзейнасці;
* Георгій Козел — па агульных пытаннях і сувязях з грамадскасцю.

; Прадстаўнікі канфесій:
* Веніямін — мітрапаліт Мінскі і Заслаўскі, Патрыяршы Экзарх усяе Беларусі (БПЦ);
* Іосіф Станеўскі — мітрапаліт Мінска-Магілёўскі (РКК);
* Абу-Бекір Шабановіч — муфтый Мусульманскага рэлігійнага аб’яднання;
* Артур Ліўшыц — старшыня Іўдзейскага рэлігійнага аб’яднання.

; Грамадскія дзеячы:
* Алег Навіцкі — Герой Расійскай Федэрацыі, касманаўт;
* Аляксандр Багдановіч — алімпійскі чэмпіён, старшыня Федэрацыі хакея;
* Аляксандр Карлюкевіч — старшыня Саюза пісьменнікаў Беларусі;
* Глеб Отчык — старшыня Беларускага саюза мастакоў.

; Кіраўнікі рэгіянальных аддзяленняў:
* Брэсцкае абласное — Лідзія Раманюк;
* Віцебскае абласное — Таццяна Туманава;
* Гомельскае абласное — Ілья Бяленькі;
* Гродзенскае абласное — Іван Калбаска;
* Магілёўскае абласное — Андрэй Нікіцін;
* Мінскае абласное — Алег Матусевіч;
* Мінскае гарадское — Дзмітрый Карані.

## Кіраўнікі 
Кіраўнікамі арганізацыі ў розныя гады былі:
* 1972—1991 — Заір Ісакавіч Азгур, старшыня праўлення Беларускага аддзялення Савецкага фонду міру.
* 1991—2010 — Марат Фёдаравіч Ягораў, старшыня праўлення Беларускага фонду міру.
* 2010—2015 — Аляксандр Іванавіч Пасюкевіч.
* з 2015 — Максім Уладзіміравіч Місько.

## Крыніцы 
## Літаратура 
* 

## Спасылкі 
* 

Катэгорыя:Грамадскія арганізацыі Беларусі
Катэгорыя:Дабрачынныя арганізацыі
Катэгорыя:Міратворчыя арганізацыі
Катэгорыя:Арганізацыі Мінска
Катэгорыя:Арганізацыі, заснаваныя ў 1961 годзе
Катэгорыя:1961 год у Беларусі